钦定古今图书集成/明伦汇编/氏族典/第089卷 > 卢侗
## 钦定古今图书集成/明伦汇编/氏族典/第089卷 > 卢侗

按《广东通志》：“侗，字元伯，海阳人。行朴茂，事亲至孝，博
习经术，《易》学尢粹。五应乡荐，皇祐五年，始以恩释褐，
守本州长史。嘉祐中，余靖、蔡襄交荐为归善主簿。治
平初，广漕蔡抗召还国子监，复以经学荐之，召对，授
国子监直讲。熙宁初，力言新法不便，遂求外补，知柳、
循二州，以太子中舍致仕。”